SUPLIMENT TABAC Războiul din Ucraina  a reconfigurat contrabanda cu țigări
Traficul cu țigări de contrabandă continuă să reprezinte una dintre principalele manifestări ale infracționalității la granițele României, fenomen ce cunoaște ramificații la nivelul întregii țări. Războiul din Ucraina a avut un impact major asupra comerțului ilicit cu ți­gări din țara noastră, atât în ceea ce privește proveniența acestora, cât și referitor la principalele rute utilizate. Așadar, conform datelor ofi­ciale, evenimentele din Ucrai­na au determinat schimbarea rutelor traficanților de țigarete, aceștia înlocuindu-le pe cele din Belarus, Ucraina sau Rusia (devenite impracticabile în prezent) cu altele ce provin din interiorul spațiului comunitar.